Универзитет у Нишу

**ФИЛОЗОФСКИ ФАКУЛТЕТ**

**ИЗВЕШТАЈ О СПРОВЕДЕНОМ УПИСУ СТУДЕНАТА**

**У ПРВУ ГОДИНУ ОСНОВНИХ АКАДЕМСКИХ СТУДИЈА**

**ШКОЛСКЕ 2024/2025. ГОДИНЕ**

**Први уписни рок**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Студијски програм** | **ПЛАНИРАНО** | | | | **Број уписаних студената у *првом*  уписном року\*** | | | | | |
| ***Основне академске студије*** | **Б.** | **Aфирмативне мере** | **С.** | **Ук.** | **Б.** | **Ин.** | **Р.** | **Држ. РС иностр.** | **С.** | **Ук.** |
| **Филозофија** | **18** | **12** | **12** | **30** | 9 | **-** | **-** | **-** | 1 | 10 |
| **Историја** | **30** | **20** | **50** | 21 | **-** | **-** | **-** | 2 | 23 |
| **Психологија** | **50** | **40** | **90** | 50 | **2** | **-** | **-** | 39 | 91 |
| **Педагогија** | **30** | **20** | **50** | 30 | **1** | **-** | **-** | 19 | 50 |
| **Социологија** | **30** | **20** | **50** | 30 | **-** | **-** | **-** | 4 | 34 |
| **Социјална политика и социјални рад** | **30** | **20** | **50** | 30 | **-** | **1** | **-** | 19 | 50 |
| **Новинарство** | **30** | **20** | **50** | 30 | **-** | **-** | **-** | 17 | 47 |
| **Комуницирање и односи са јавношћу** | **30** | **20** | **50** | 30 | **-** | **1** | **-** | 19 | 50 |
| **Србистика** | **30** | **20** | **50** | 26 | **-** | **-** | **-** | 4 | 30 |
| **Англистика** | **50** | **40** | **90** | 50 | **1** | **-** | **-** | 39 | 90 |
| **Руски језик и књижевност** | **8** | **12** | **20** | 8 | **-** | **-** | **-** | - | 8 |
| **Француски језик и књижевност** | **14** | **16** | **30** | 14 | **-** | **-** | **-** | 6 | 20 |
| **Немачки језик и књижевност** | **20** | **10** | **30** | 20 | **-** | **-** | **-** | 10 | 30 |
| **УКУПНО** | **370** | **12** | **270** | **640** | **348** | **4** | **2** | **-** | **178** | **532** |

**\*Број уписаних студената наведен је на основу података о извршеном упису до 6. јула 2024. године до 14.00 сати. Подаци у извештају ће бити ажурирани 9. јула 2024. године, када ће бити завршен упис у првом уписном року и на основу тих података ће бити објављен конкурс за упис у другом уписном року.**

**Напомена**: Одлуком Владе РС утврђен је број студената који се могу уписати у прву годину студијских програма у статусу буџетских студената уз примену афирмативних мера, и то:

* **4** припадника ромске националне мањине,
* **4** лица са инвалидитетом, и
* **4** држављана РС који су у школској 2023/2024. години средњу школу завршили у иностранству.

Сва буџетска места за упис по афирмативним мерама за упис лица са инвалидитетом и два места за упис припадника ромске националне мањине попуњена су у првом уписаном року, при чему се водило рачуна да укупан број студената уписаних на студијски програм не пређе број за који је студијски програм акредитован. Сва буџетска места за упис држављана Републике Србије који су средњу школу завршили у иностранству школске 2023/2024. године и два места за упис припадника ромске националне мањине остала су непопуњена јер се за ове афирмативне мере у првом уписном року нису пријавили кандидати или се пријавио мањи број кандидата, међу којима је било и кандидата који нису положили пријемни испит или нису остварили више од 50 поена као услов за статус студента чије се школовање финансира из буџета. Ова места ће бити доступна за упис у другом уписном року за студијске програме на којима, након завршеног уписа у првом уписном року, остану непопуњена места.

На основу Заједничког конкурса за упис студената у прву годину студијских програма основних академских, интегрисаних академских и основних струковних студија на факултетима Универзитета у Нишу за школску 2024/2025. годину, Филозофски факултет у Нишу спровео је упис студената у првом уписном року кроз следеће активности:

* Од 19. до 25. јуна 2024. године кандидати су подносили пријаве за полагање пријемних испита и потребну документацију. Пријављивање је вршено преко онлајн апликације на сајту Факултета. Кандидати су могли да се пријаве без доласка на Факултет, а мањи број кандидата је искористио могућност да се пријави из рачунарске учионице Факултета, уз подршку дежурних сарадника Студентске службе и волонтера. Укупно је пријављен 881 кандидат, од којих се осам кандидата пријавило за учешће на Конкурсу према афирмативним мерама (три кандидата према програму за припаднике ромске националне мањине и пет кандидата који су поднели укупно осам пријава према програму за особе са инвалидитетом – три кандидата су се пријавила на по два студијска програма).
* Централна комисија за упис је донела потребне одлуке (о ослобађању од полагања пријемног испита на основу освојеног места на републичком такмичењу ученика средњих школа и о превођењу оцена из средње школе код кандидата који су школу или неки разред средње школе завршили у иностранству).
* Полагање пријемних испита организовано је у периоду од 26. до 28. јуна 2024. године. Пријемни испити су се одвијали сваког дана у овом периоду у преподневним и поподневним терминима на Филозофском факултету, изузев пријемног испита за ОАС психологије, који је због великог броја пријављених кандидата организован у амфитеатрима Економског факултета у Нишу. У овом периоду режим рада Факултета је промењен тако да омогући несметано одвијање пријемних испита.
* Јединствене ранг листе за све студијске програме објављене су до 28. јуна 2024. године.
* Увид у тестове кандидатима је омогућен 1. јула 2024. године, од 10 до 12 сати.
* Није било приговора на начин оцењивања и рангирања кандидата. До рока за подношење приговора на јединствене ранг листе, једна кандидаткиња за упис на ОАС англистике поднела је захтев да се коригује погрешно унета просечна оцена за други разред средње школе. Тај захтев је уважен и након корекције, кандидаткиња је на ранг листи заузела исто место као првобитно. Промена није имала утицаја на статус приликом уписа (буџетски или самофинансирајући студент) нити код ње, нити код других кандидата.
* Коначне ранг листе објављене су 2. јула 2024. године, у оквиру рока који је најављен Конкурсом.
* Упис кандидата по коначним ранг листама обављен је 3. и 4. јула 2024. године, а 5. јула 2024. године уписани су кандидати на основу спуштања ранг листе за број места који одговара броју кандидата рангираних за упис који се нису уписали. Приликом спуштања ранг-листе за упис на ОАС психологије дошло је до тога да је последња уписана кандидаткиња уписана са бројем поена који је идентичан броју поена прве наредне кандидаткиње, те је на основу молбе кандидаткиње, предлога одлуке Централне комисије и Одлуке декана, уписана и прва следећа кандидаткиња. Овако је одлучено јер не постоји ниједан кроитеријум по коме би се предност дала једној од две кандидаткиње са идентичним бројем поена (како укупног броја, тако и поена остварених на основу општег успеха у школи и поена оствареног на пријемном испиту).
* Након уписа кандидата по спуштању ранг-листе, настављен је упис кандидата по исказаној листи жеља. У табели је приказан број студената уписаних након рангирања и уписа по исказаној првој алтернативној жељи, а наставља се упис по исказаној другој алтернативној жељи и поднетим молбама и трајаће до 9. јула 2024. године.

Факултет ће, по завршетку уписа у првом уписном року, расписати конкурс за упис у другом уписном року за непопуњена места.

Председник

Централне комисије за упис студената

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Гордана Ђигић